क्रिसमस ईव पर सजी स्वर्णनगरी
कहींडांस-डिनर, कहीं लाइव म्यूजिक, कहीं गेम्स और गिफ्ट और कहीं बच्चों को खिलौने बांटता सांता क्लाॅज...। स्वर्णनगरी की छटा के भव्य नजारे देखकर सहसा अंदाजा लगाया जा सकता था कि गुरुवार को क्रिसमस ईव का जादू सैलानियों के सिर चढ़ कर बोल रहा है। जैसलमेर के होटल्स और रेस्टोरेंट में रंग बिरंगी रोशनी का आवरण बरबस सभी को लुभा रहा था। हर दिल क्रिसमस ईव का आनंद लेने में व्यस्त नजर आया। क्रिसमस की शाम आयोजनों की झड़ी ने देसी विदेशी सैलानियों के सपनों को साकार करने में कोई कसर नहीं छोड़ी। होटलों के लॉन में सजे क्रिसमस ट्री ने रोमांचक अनुभूति करवाई। वहीं गार्डन में सजी पार्टी और दिलकश नजारे अनूठी सांझ को सेलिब्रेट करने के लिए पर्यटकों को आमंत्रण दे रहे थे। होटल सूर्यागढ़, फोर्ट रजवाड़ा, हैरिटेज इन, गोरबंद पैलेस, डेजर्ट ट्यूलिप, जवाहिर निवास और तमाम होटलें क्रिसमस के रंग में रंगे थे।
जमकरउठाया लुत्फ
इसबार क्रिसमस न्यू ईयर को लेकर सैलानियों की बम्पर आवक हो रही है। शहर के छोटे बड़े होटल फुल है और आगामी बुकिंग भी है। क्रिसमस ईव की पार्टियों में सैलानियों ने जमकर लुत्फ उठाया। लोक नृत्य संगीत के साथ साथ बॉलीवुड म्यूजिक पर सैलानी जमकर थिरके।
धोरोंपर हुआ धमाल
समखुहड़ी के धोरों पर गुरुवार को रिसोर्ट संचालकों द्वारा आयोजन करवाए गए। भव्य पार्टियां हुई। सम के रिसोर्ट में बेली डांसर्स ने धूम मचाई वहीं लोक संगीत स्वर लहरियों की गूंज भी रही।
उपहारपाकर खिले चेहरे
अर्द्धरात्रिके बाद ईसा के जन्म के साथ ही जैसलमेर के होटलों और गेस्ट हाउस में सांता क्लॉज ने उपहार बांटने शुरू किए। बच्चों के लिए उपहार नई खुशी और हृदय को पुलकित करने से कम नहीं होते। सांता बच्चों के लिए ईसा के प्रतिनिधित्व के रूप में देवदूत से कम नहीं होता। हैपी क्रिसमस.... ग्रेट यीशु कम्स.... और ट्रूथ इज विक्ट्री की भावनाओं के साथ सैलानियों ने क्रिसमस का स्वागत किया।
हरतरफ रोशनी
जैसलमेरमें क्रिसमस ईव पर सभी होटलों में चकाचौंध लाइटिंग के शानदार नजारे देखने को मिले। कहीं पेड़ों के झुरमुट में बल्ब रोशन थे, तो कहीं रंगीन फव्वारे। स्वर्णनगरी क्रिसमस ईव पर किसी विदेशी शहर की तरह जगमगा रही थी।
kas_Deva hin_Deva hin_Deva hin_Deva hin_Deva awa_Deva hin_Deva hin_Deva hne_Deva hin_Deva